ལན།ད་ལྟའི་བོད་སྐད་ཡིག་གི་ཁྱབ་ཚད་སྔོན་ཆད་དང་བསྡུར་ན་རྦད་དེ་ཇེ་ཆེ་ཕྱིན་ཡོད།གང་ལགས་ཞེ་ན།སྔོན་ཆད་བོད་ཀྱི་སྐད་ཡིག་གཉིས་ལས་ཡིག་གེ་ནི་དོན་གྱི་ཆོས་ལུགས་ཀྱི་ཁྱབ་ཁོངས་སུ་ཡོད་པ་ལྟ་བུ་ལས།ད་ལྟ་ནང་བཞིན་ཆབ་སྲིད་དང་རིག་གནས།ཚོང་ལས་སོགས་སྤྱི་ཚོགས་རང་བཞིན་གྱི་ནུས་པ་ཞིག་གཏན་ནས་མེད་པའམ་ཡོད་མི་རུང་བ་ཞིག་ཏུ་བརྩི།ད་ལྟར་མཚོན་ན་བོད་སྐད་ཡིག་གཉིས་ལས་ཡིག་གེ་ནི་སྔར་གྱི་ཆོས་ལུགས་ཀྱི་ཁྱབ་ཁོངས་ཙམ་ལས་བདའ་སྟེ།རྒྱལ་ཕྱི་ནང་གི་ཞིབ་འཇུག་པ་དང་ཨེ་ཤ་ཡའི་རིག་གནས་ཞིབ་འཇུག་གི་མ་ཁོག་ཆེན་པོ་ཞིག་བཟུང་ཡོད།མ་ཟད།བརྡ་འཕྲིན་རང་བཞིན་གྱི་སྐད་ཡིག་ཅིག་ལ་འགྱུར་བཞིན་ཡོད།གང་ལྟར།སྔར་དང་མི་འདྲ་བའི་སྐད་ཡིག་གི་སྤྱོད་སྒོ་སྤྱི་ཚོགས་རང་བཞིན་དུ་གྱུར་ཡོད་པས།སྐད་ཡིག་བེད་སྤྱོད་གཏོང་མཁན་གྱི་མི་འབོར་དང་ལམ་ཁ་སོགས་སྔར་ལས་བརྒྱ་ཆ་ལྡབ་འགྱུར་གྱིས་ཇེ་ཆེ་ཕྱིན་མེད་དམ་སྙམ།